
	1.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums
Lūdzam labot anotācijas 5.4. apakšpunkta 1. tabulu, ņemot vērā, ka:
1) pamatojoties uz Komisijas 2023. gada 23. jūnija Regulas (ES) 2023/1315, ar kuru groza Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, un Regulu (ES) 2022/2473, ar kuru, piemērojot Līguma 107. un 108. pantu, dažu kategoriju atbalstu uzņēmumiem, kas nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgu ar iekšējo tirgu (turpmāk - Regula 2023/1315) 1. panta 41. punktu Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - Regula 651/2014) 44. panta redakcija tiek aizstāta ar jaunu;
2) pamatojoties uz Regulas 2023/1315 1. panta 8. punktu Regulas 651/2014 9. panta 1. un 2.punkts ir grozīti, bet 4. punkts aizstāts ar jaunu;3) pamatojoties uz Regulas 2023/1315 1. panta 57. punktu Regulas 651/2014 59. panta otrā daļa ir aizstāta ar jaunu.

Attiecīgi lūdzam tabulai izveidot sadaļu Regulai 2023/1315 un tabulā norādītās Regulas 651/2014 tiesību normas, kas grozītas ar Regulu 2023/1315, iekļaut Regulas 2023/1315 sadaļā, nolūkā nodrošināt korektas atsauces uz aktuālajām Eiropas Savienības tiesību normu redakcijām. Vienlaicīgi lūdzam atsauci uz Regulu 2023/1315 norādīt arī anotācijas 5.1. apakšpunktā.

Piedāvātā redakcija
-
	Agita Strode (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Iesakām papildināt anotācijas 1.3. apakšpunkta otrās problēmas aprakstu, konkretizējot problēmjautājumu, kas ir novēršams ar plānotajiem grozījumiem. Esošajā redakcijā vispārīgi skaidrotas tikai terminoloģiskās izmaiņas Ministru kabineta 2023. gada 18. aprīļa noteikumos Nr. 198 "Tiešo maksājumu piešķiršanas kārtība lauksaimniekiem". Tāpat iesakām papildinājumā norādīt arī atsauci uz Eiropas Savienības tiesību aktu, no kura izriet terminoloģiskie precizējumi, šķietami uz Eiropas Parlamenta un Padomes 2021. gada 2. decembra Regulu (ES) 2021/2115, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Regulas (ES) Nr. 1305/2013 un (ES) Nr. 1307/2013.
Līdzīgi iesakām konkretizēt arī problēmjautājumu anotācijas 1.3. apakšpunkta pēdējās problēmas aprakstā un tā risinājuma aprakstu, nodrošinot skaidru un nepārprotamu projekta skaidrojumu.
Piedāvātā redakcija
-
	Agita Strode (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Iesakām anotācijas 1.3. apakšpunkta problēmu risinājuma aprakstus papildināt ar konkrētiem projekta punktiem, uz kuriem attiecināms katrs piedāvātais risinājums. Tādā veidā nodrošinot, ka anotācijā tiek atspoguļoti visi projekta punkti un visiem plānotajiem grozījumiem sniedzot skaidrojumus, rezultātā uzlabojot skaidrojumu caurskatāmību un uztveramību.

Piedāvātā redakcija
-
	Agita Strode (TM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijā precizēt norādes uz grozījumiem Regulā 651/2014, konkrēti norādot uz Regulu 2023/1315, jo uz tās pamata ir veikti minētie grozījumi un ieviestas jaunas tiesību normas. Tādā veidā skaidri un nepārprotami norādot uz to, ka ar grozījumiem tiek saprasta Regula 2023/1315. 
Piedāvātā redakcija
-
	Agita Strode (TM)

	5.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums
Iesakām izvērtēt vai 2024./2025. saimnieciskajā gadā ieviešot atvieglotu minimālo ieņēmumu kritērija vērtēšanu u.c. precizējumus nepaaugstināsies administratīvais slogs, nepieciešamības gadījumā lūdzam to atspoguļot anotācijā. 
Piedāvātā redakcija
-
	Agita Strode (TM)

	6.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Atbilstoši Ministru kabineta 2015. gada 14. aprīļa noteikumos Nr. 194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem" iepriekš veiktajiem grozījumiem, ar tiem šķietami ir ieviesta arī Regulas 651/2014, 1. panta trešā punkta 2. daļa (projekta 2. punkts) un 58. panta ceturtais punkts (projekta 13. punkts).  Attiecīgi lūdzam izvērtēt, vai norādīto Eiropas Savienības tiesību normu ieviešana ir aktuāla, un projekta anotācijā nenorādītās (iepriekš ieviestās), Eiropas Savienības tiesību normas joprojām ir attiecināmas uz projektā grozījumiem pakļautajām tiesību normām. Nepieciešamības gadījumā lūdzam papildināt anotācijas 5.4. apakšpunktu ar atsaucēm uz šīm Eiropas Savienības tiesību normām.
Piedāvātā redakcija
-
	Agita Strode (TM)



